(โรงเรียนมัธยมต้นและมัธยมปลายริเวอร์วิว)
นี่ นายโอเคมั้ย ไม่เป็นไรนะ
ไม่เป็นไร มาเร็ว
อ้าว ดูสิใครมา เด็กปาฏิหาริย์!
อย่ามากวนเขา สลัทสกี้
ขอผ่านหน่อย นี่ พวก
ไม่เอาน่ะทุกคน รู้แล้วว่านี่เด็กปาฏิหาริย์
ขอต้อนรับสู่ริเวอร์วิว ไม่ได้เรียนโฮมสคูลแล้วนะ โตโต้
(สร้างจากนวนิยายโดยแอนน์ นาโพลิทาโน)
คุยกับตัวแทนจำหน่าย
ไม่ใช่… ตัวแทนจำหน่าย
โอ๊ย เวร…
สวัสดีค่ะ ว่าไง
เมื่อกี้พูดสายกับอีกคนแต่สายขาดไป
ฉันแค่พยายามจะยกเลิกทีวีเคเบิลกับอินเตอร์เน็ต
ไม่สิ ฉันให้ข้อมูลส่วนนั้นไปแล้ว…
ไม่ใช่ มันอยู่ในชื่อสามีฉัน
ไม่ คุยกับสามีฉันไม่ได้ เพราะเขาตายไปแล้ว
ช่วยฟังก่อนได้มั้ย
ฉันติดอยู่ในที่เวรนี่สองอาทิตย์แล้ว
แค่อยากจะยกเลิกบริการ
แต่ไม่… ฉันบอกแล้วไง คุยกับเขาไม่ได้เพราะเขาตายไปแล้ว
- ก๊อกๆ - คุณพระ! อะไรวะเนี่ย
จะทำอะไรน่ะ ไม่ได้ เดี๋ยวนะ
- นี่ที่อาศัยส่วนบุคคล ออกไป - ไม่เป็นไร
- แค่จะมาเอาอุปกรณ์ในห้องน้ำ - ไม่! มาทำอะไรที่นี่
จู่ๆ จะเปิดเข้ามา… แล้วเดินเข้ามา…
- นี่ก็อยู่ที่นี่ ให้ตาย - เธอไม่ได้อยู่ที่นี่
ให้ตาย ก็แค่เคยอยู่
- เธอเป็นใคร - ที
ที คนอะไรชื่อที แล้วมาทำอะไรที่นี่
โนเอลล์ส่งข้อความบอกมิก้า ให้บอกในห้องแชทรวมว่า
"ใครที่อยู่บ้านชาร์ลี ไปเก็บของออกมาซะ"
คุณจะย้ายมาอยู่เหรอ
นี่ห้องของสามีฉัน
หวัดดี ดีดี้
รู้จักชื่อฉันได้ยังไง
มาทำอะไรที่นี่
พอดีมีของอยู่ในห้องน้ำข้างบน
ชาร์ลีซื้อแปรงสีฟันโซนิแคร์ให้ ของแพงด้วย
เธอทิ้งยาสีฟันไว้ที่นี่เหรอ
ให้ตาย ยังเด็กอยู่เลย อายุเท่าไหร่เนี่ย
สิบหกครึ่ง
ให้ตาย ให้ตายสิ
โอเค
ช่วยบอกหน่อยได้ไหมว่าทำไมถึงมาอยู่ที่นี่
แค่จำเป็นต้องออกจากบ้าน
รับไม่ไหว
ชาร์ลีบอกว่าออกมาอยู่ที่นี่ได้ จนกว่าจะ… สถานการณ์ดีขึ้น
อยู่มาห้าเดือน
เขาเป็นคนดีมากจริงๆ
เสียใจด้วยนะ
- ช่วย… เธอชื่ออะไรนะ - ที
ที ช่วย… รอเดี๋ยวได้มั้ย แป๊บเดียว แค่…
รู้รึเปล่าว่าคนนี้เป็นใคร
- เอวาน - เอวาน
แล้วเขา…
เขาเป็นใคร
เขาก็โอเคนะ คิดว่า
นี่เอวานกับชาร์ลส์… ชาร์ลีน่ะ
ในเชิงชู้สาวแล้ว…
ฉันพยายามหาข้อมูลว่าสามีฉันเป็นเกย์รึเปล่า
ก็ไม่เคยถาม
แต่ผ้าปูเตียงเขาแจ่มมากนะ คือ… นั่นอาจจะช่วยบอกได้
อ้อ
แต่เท่าที่เธอรู้มา ชาร์ลส์กับเอวานเขาไม่…
นี่รู้แค่
สองคนนั้นช่วยให้ได้สัมภาษณ์งานที่ บอลลีวู้ดไบทส์ ซึ่งนั่นคือที่ทำงาน
ก็… สายแล้ว
- บาย - บาย
(เด็กปาฏิหาริย์)
หลังจากฉบับที่ 200 ก็ไม่ได้นับต่อละ
ยังส่งมาอีกเรื่อยๆ
เราน่าจะเปิดอ่าน
- ทำไม่ได้นะ - ทำไมล่ะ
เพราะ… มันผิดกฎหมายนี่
เราเป็นผู้ปกครองเขา แบบนี้มันห่วยแตก
- ฉันเปิดอ่านไปห้าฉบับได้แล้ว - นั่นก็ผิด
ฉบับหนึ่งมีปอยผมผู้หญิงด้วย จอห์น
หนึ่งในนั้นบอกเอ็ดเวิร์ดว่า เขาจะต้องตกนรกหมกไหม้
เราปล่อยให้เขาเปิดจดหมายเองไม่ได้ เขาต้องช้ำใจหนัก
เด็กคนนั้นเจอมาแค่นี้ก็เยอะแล้ว
- เพิ่งลอดประตูมาอีกฉบับหนึ่ง - อะไรนะ
ผม… ผมใช้คอมพิวเตอร์อยู่แล้วได้ยินเสียง
พอไปดูก็มีฉบับหนึ่งสอดเข้ามาในช่องจดหมาย
- แล้วไม่เปิดไปดูเหรอว่าใครส่ง - ดู!
ผมเปิดประตูหน้าออกไป
แต่กว่าจะไปถึง เขาก็ขับรถออกไปแล้ว
ฉันไม่ชอบสถานการณ์แบบนี้
นี่มันรุกล้ำความเป็นส่วนตัว เราควรติดไอ้กล้องวงจรปิดหน้าบ้าน
ใช่ อันนี้ผมเห็นด้วย
- ผมว่าเผาทิ้งดีกว่า - ทำไม่ได้
- ทำไมล่ะ - ถ้าเกิดมีเรื่องสำคัญขึ้นมาล่ะ
ถ้าเกิดมีจดหมายจากเพื่อนเก่าของเขา
โอเค งั้นเราก็ต้องยอมให้เขาเปิดอ่าน
ไม่! มีพวกฉบับบ้าๆ
โอเค งั้นเราก็เปิดอ่านแทน
แต่ว่า ผมต้องเตือนว่านั่นเป็นความผิดอาญา
การเผาทิ้งก็ผิดเหมือนกัน
เฮ้อ… ท่าทางต้องใช้ถุงใหญ่กว่านี้
ตอนนี้พักเรื่องนี้ไว้ก่อนได้มั้ย
เราจะไม่เอาให้เอ็ดเวิร์ด แล้วก็จะไม่เปิดอ่าน
โอเค
ฉันอยากให้แน่ใจว่า เขาไม่ไปเปิดตู้จดหมายแล้วเจอเข้าเอง
อ้อ และตอนนี้ก็ยังไม่เคยทำ…
เราไม่ควรเอาเก็บไว้ที่บ้านนี่
- ช่วยเอาไปที่ทำงานได้มั้ย - ที่ทำงานผมเหรอ
ใช่ จอห์น คุณทำงานห้องเครื่อง
ช่วยเอาไปใส่กล่องเก็บที่นั่นไม่ได้เหรอ ช่วยได้มั้ย
ช่วยได้รึเปล่า
ได้
โอเค
ฟังนะ เราทั้งคู่ทำสุดความสามารถแล้ว เลซ
คนเขียนจดหมายถึงเขาทำไมกัน
เพราะเขารอดชีวิต
(โปรดเลือกเอเดรียนา วอชิงตัน)
ขอโทษนะคะ หนูเป็นใคร
เบคส์ค่ะ
โอเค เบคส์ แล้วหนูเป็น… เป็นใครกันแน่
- คุณล่ะเป็นใคร - ฉันชื่อนาตาลี
เป็นผู้อำนวยการเลือกตั้งของเอเดรียนา
คุณเป็นเจ้านายเหรอ
ใช่แล้วจ้ะ เบคส์ เริ่มชอบหนูละ
- แต่เดี๋ยวนะ มีอีก - เบคส์ หลานรัก
มาเร็ว รีบไปกัน เดี๋ยวไปโรงเรียนสาย
- สวัสดีนะครับ คุณ - บาย!
กระเป๋าอยู่ไหน โอเค ดี
ขอโทษนะ ต้องคุยนานมาก
ปรากฏว่าช่องนิวยอร์กวันนึกว่าฉันเป็นตัวตลก
เอเดรียนา คุณไปแต่งงานมีลูกหนึ่งคน หลังจากเราคุยกันคราวที่แล้วเหรอ
อ๋อ คุณเจอผู้อาศัยในบ้านฉันแล้ว
ผู้อาศัยเหรอ
ใช่ โคโจกับเบคส์ เราไปเจอที่กลุ่มบำบัดกำลังใจ
แล้วเขาก็มาอยู่ที่นี่กันแล้ว
ก็เขาต้องการที่อยู่ แล้วก็มาช่วยซ่อมห้องน้ำให้
- อะไร - ไม่มีอะไร
- แค่ระวังเรื่องมุมมองหน่อย - มุมมองเหรอ
มุมมองต่อผู้สมัครวอชิงตัน
ตั้งแต่วันนี้ไป ทุกอย่างที่ทุกคนเห็น จะเป็นเรื่องที่ออกความเห็นได้ทั้งหมด
โอเค ในแง่ของมุมมอง การช่วยคนที่ต้องการความช่วยเหลือดูดีออก
พ่อหนุ่มจากกาน่าก็ดูดีออกเหมือนกัน
เบคส์…
ที่กาน่า เราจัดงานศพ ไม่เหมือนกับที่เขาจัดกันในอเมริกา
หนึ่งในประเพณีของเราคือ เราจะตกแต่งโลง
รู้ไหมว่าโลงคืออะไร
คือกล่องที่คุณแม่หนูจะไปนอนพัก
เราจะตกแต่งโลงให้น่าสนใจ
สะท้อนตัวตนของคนที่จากไป
ที่ลุงกำลังอยากบอกคือ หนูว่าพอจะมีไอเดีย
หรืออยากจะตกแต่งโลงเอเคีย… โลงของแม่หนูไหม
ไม่รู้สิคะ
ลุงขอบอกความลับอะไรได้มั้ย
เบคส์ หนูรู้จักคุณแม่ดีกว่าใครทั้งนั้น
ใครจะวาดภาพได้ดีไปกว่าเบคส์อีก
ลองคิดดูนะ
คิดว่าจะตกแต่งโลงของแม่ยังไง
แล้วลุงจะจัดการให้
- โอเคนะ - โอเค
โอเค ตั้งใจเรียนล่ะ
ถ้ามีคำจะพูด คงพูดออกไปแล้ว
สัญญาเลยอยากพูด แต่ไม่มีคำใดเลยจริงๆ
มันเหมือนกับ…
ถ้าไม่มีคำ หรือไม่มีศัพท์อะไรสักอย่าง
ฉันก็ไม่รู้ว่าจะรู้สึกยังไง
ฉันไม่ได้ร้องไห้เลย
เหมือนทุกครั้งที่รู้สึกว่ามันคืบคลานเข้ามา ความตระหนก ความเปลี่ยวเหงาของมัน…
ฉันก็บิดเกลียวปิดสิ่งที่อยู่ในอก…
หรือในหัว…
จนไม่รู้สึกอะไรเลย
ความรู้สึกนั้นจะหายไปเอง
อ้อ
อะไรวะเนี่ย
มาทำอะไรที่นี่
ขอโทษครับ
นี่คือ… กลุ่มบำบัดความเศร้า ของเที่ยวบิน 1483 รึเปล่า
อะไรนะ ไม่ได้ๆ คุณมาอยู่ตรงนี้ไม่ได้
ที่นี่มันที่ของฉัน พื้นที่ของฉัน ไม่ใช่ของคุณ
เรารู้จักกันด้วยเหรอ ผมมาผิดที่เหรอ
โอเค
หวัดดีจ้ะ
ไงจ๊ะ วันนี้เป็นยังไงบ้าง
เขายังช็อกอยู่หน่อยๆ
ผมไม่เป็นไร
โอเค
โห คุณเคอร์ทิส รถสวยนะคะ
- เบาะหนังเสียด้วย ว้าว - ขอบใจจ้ะ เชย์
งั้น เรียนเป็นยังไงบ้าง
อ๋อ ผมยัง… ยังไม่ได้เรียน
วันนี้ต้องปฐมนิเทศทั้งวันเลย
แล้วเดี๋ยวพรุ่งนี้ต้องสอบวัดระดับ
จากนั้นถึงจะได้เข้าห้องเรียน
อ้อ งั้นเย็นนี้ทำอะไรกันดี เอ็ดเวิร์ด
- ไปที่โรงงานกับน้าไหม - ผมไปบ้านเชย์ได้มั้ย
ได้สิ แต่ห้ามไปทัศนศึกษาไม่บอกใครอีก
โอเคนะ ทั้งคู่ เชย์
- สัญญาเลย ไม่งั้นตกนรก - ก็ได้
เอ่อ ไม่ได้อยากตายจริง
- ถึงแล้ว - บายค่ะ ขอบคุณค่ะ คุณเคอร์ทิส
ยินดีจ้ะ เชย์
นี่ เดี๋ยวก่อน
น้าอยากจะบอก…
เอ็ดเวิร์ด มองหน้าน้าหน่อยได้มั้ย
ไม่ต้องมองหน้าก็ได้ยินเสียง
แต่น้าก็อยากให้ช่วยมองหน้าอยู่ดี
ไม่มอง ขอบคุณครับ
ทำไมมองไม่ได้
เพราะบางทีน้าหน้าเหมือนแม่มาก
โอเคนะ ผมไม่อยากเห็นหน้าแม่ ทุกครั้งที่อยู่ใกล้ๆ น้า
(ศูนย์ LGBTQ นอร์ธฮอลลีวู้ด)
(ที่นี่ต้อนรับทุกคน)
(กลุ่มปรึกษาพูดคุย ตัวตนเพศสภาพของ LGBTQ+)
นามสกุลกับวันที่
ขอบคุณ
- สวัสดี - สวัสดีค่ะ เป็นไงบ้าง
- ดีฮะ คุณล่ะ - ดีค่ะ ฉันมาหาโนเอลล์
อ๋อ อยู่ในนั้นเลย
- โอเคค่ะ ขอบคุณมาก - ฮื่อ ไม่มีปัญหา
เริ่มเลย เดี๋ยวฉันตามไปฟัง
- หวัดดีค่ะ จำฉันได้มั้ย - สวัสดี
ขอโทษที่พูดแบบนั้นเกี่ยวกับคอมบูชา
โอเค ที่นี่เป็นที่ปลอดภัย เราปลอดภัยรึเปล่า
แน่นอนค่ะ ใช่
- เข้ามาเลย - ขอบคุณ
เชิญนั่ง
ขอบคุณมากค่ะ ฉันแค่…
คือฉันได้เจอทีแล้ว
หนุ่มคนนั้นมาเก็บแปรงสีฟันที่ห้อง
ไม่ใช่หนุ่ม
ไม่ใช่หนุ่ม อ้อ ค่ะ
ใช่เลย ฉันเข้าใจ ขอโทษๆ
ไม่เป็นไร อีกหน่อยก็ชิน
งั้น…
ชาร์ลส์ให้คนมาค้างที่คอนโดเขา
ทำไมคะ เขาทำแบบนั้นทำไม
เขาก็ช่วยเด็กๆ เป็นสิบคนให้มีที่พึ่งพิงมั่นคง
เด็กไร้บ้าน ถูกทำร้าย ถูกทอดทิ้ง ไม่มีความหวังอะไรเหลือในโลก
คุณควรรู้ไว้ว่าสามีคุณทำงานช่วยเหลือที่ดีมาก
ฉันจะไม่ลืมพูดตอนที่บอกลูกสาว
ว่าจะต้องลาออกจากมหาวิทยาลัย
ฉันจินตนาการไม่ถูกว่าคุณกำลังเจอกับอะไร…
เขาเป็นเกย์รึเปล่า
นี่แม่งคำถามง่ายมากๆ ฉันว่าฉันมีสิทธิ์จะรู้
ฉันไม่รู้จริงๆ
จริงดิ คุณไม่รู้ได้ยังไง คุณทำศูนย์ LGBTQ นะ
เขาไม่พูดถึงเรื่องนั้น
แต่ก็… ฉันเชื่อว่า เขากำลังสำรวจอัตลักษณ์ทางเพศของตนเอง
เขากำลังสำรวจกับเอวานรึเปล่า
ยังไงฉันจะขายคอนโดนั้น
ถ้ามีใครอยากไปเก็บแปรงสีฟันอีก ต้องทำให้ไว
ขอบคุณมาก โนเอลล์
(จอร์แดน - เสื้อผ้า)
ตั้งปกขึ้นสิ
ดี หล่อ
ทีนี้ ฟังไว้นะ เจ้าโง่
นายต้องทำสอบวัดระดับให้จุ๊ง
เออ อย่าสอบแล้วข้ามชั้นไปม.สาม เหมือนเนิร์ดตัวเบ้ง
อยู่กับคนวัยเดียวกัน
ลองเป็นเด็กธรรมดาเสียบ้าง
อย่าลืม คนไม่สนถ้านายจะฉลาด
คนสนว่านายเป็นคนคูลรึเปล่า
นี่ นี่!
คุณต้องเลิกมาที่นี่
- ฉันพูดจริง - ให้ตาย ผมไม่รู้ว่าคุณเป็นใคร
- คุณก็ไม่รู้ว่าผมเป็นใคร มันเกี่ยว… - คุณคือสตีฟ
เป็นพี่ชายของเบรนท์
ฉันอแมนด้า คู่หมั้นเขา
ผมไม่รู้ว่าเขาหมั้นแล้ว
ก็ต้องไม่รู้สิ คุณไม่รู้เรื่องอะไรเกี่ยวกับเขาเลย
ดังนั้นคุณจึงไม่มีสิทธิ์มาอาลัยเขา
อย่างน้อยก็ที่นี่
เข้าใจมั้ย ไปร้องไห้มุมอื่นโน่น
คุณไม่ใช่คนเดียวที่อาลัยเขาอยู่
- คุณบังคับผมไม่ได้… - นี่ไม่ได้พูดเล่นนะโว้ย
โอเคๆ
โอเค
คุณเท่มาก
โอเคมั้ย
ฉันไม่รู้ด้วยซ้ำ
พี่สาวฉันต่อสายไฟสตาร์ทรถเป็น
เป็นจริงๆ
รู้วิธีซีพีอาร์ พี่เคยเป็นยามชายฝั่ง
ตอนอายุ 19 พี่เคยช่วยชีวิตผู้หญิงคนนึง
จนเขามอบกุญแจเมืองให้
ตลอดชีวิตฉัน อารมณ์หลักที่มีต่อพี่คือ…
ความอิจฉา
ฟังแล้วเหมือนเป็นคน…
เป็นคนที่น่าทึ่งมาก
พี่สาวคุณน่ะ ฟังแล้วน่าทึ่ง
น่าทึ่งจริง ขอบคุณค่ะ
แบบคนที่ทั้งชีวิตจะเจอได้ครั้งเดียว
เหมือน…
หนึ่งในคนที่โผล่เข้ามาในชีวิตเราแล้ว…
ไม่มีอะไรเหมือนเขา
ใช่
แต่เราดูออก
และขอบคุณพระเจ้าที่เราดูออกก่อน
คือ มันจะเป็นยังไงถ้า…
ถ้าดูไม่ออกตั้งแต่ต้น
สมมติว่าถ้าพี่คุณจากไปแล้ว
แต่คุณไม่เคยได้ชื่นชมเขา
กับทุกสิ่งที่เป็น
แซม
ขอบคุณ
นั่น… ดีนะที่วันนี้ได้ยินคุณออกความเห็น
ดีมาก
นายตั้งใจสอบให้ตกเหรอ
ทำแบบนั้นทำไม
ฉันอยากอยู่กับพวกเดียวกัน
ก็จริง แต่นายไม่อยากเรียนจบให้เร็วๆ เหรอ
ไม่รู้
โห ถ้าฉันฉลาดอย่างนาย ฉันจะรีบไสหัวออกจากโรงเรียนให้เร็วที่สุด
คนไม่สนหรอกว่าเราฉลาด คนสนว่าเราเป็นคนคูลรึเปล่า
ก็ไม่อยากเป็นคนดับฝันนะ เจ้าเด็กมหัศจรรย์ แต่นายไม่ได้คูล
โห เล่นทีเผลอ ไม่นะ เป็นไรมั้ย
โอเค หลานจ๊ะ ได้เวลานอนแล้ว แปรงฟันหรือยัง
- แล้วค่ะ - แน่ใจนะ
ยิงให้ดูหน่อย
โอเค ดี
งั้น…
ได้คิดหรือยังว่าเราจะตกแต่งโลงของแม่ยังไง
ลุงรู้จักคนเก่งที่ทำได้เกือบทุกอย่าง
แต่ก็อยากให้หนูชอบด้วย
แม่ต้องชอบมาก
เอเคียต้องชอบมาก
ไม่อยากจะรบกวน
ไม่เลยค่ะ เข้ามาได้ เป็นไงบ้าง
ผมอยากมาเชิญ
เราจะจัดงานศพให้เอเคียวันเสาร์นี้
และถึงผมจะรู้ว่าคุณยุ่งเรื่องหาเสียงมาก…
โคโจ อะไรนะ ตายจริง
ฉันจะต้องไปแน่ๆ
เราเพิ่งตกลงจะจัดงานกันแน่นอน
ถ้าเป็นที่กาน่า งานศพของเราเป็นงานฉลอง
- ค่ะ - ทุกคนจะแต่งตัวด้วยชุดพิเศษ
มีการเต้น มีดนตรี มีปาร์ตี้กัน
- แล้วทั้งเผ่าและทุกคนจะมา - โคโจ ขอบคุณมากที่ชวนฉัน
จะจัดที่ไหนนะ
จัดที่ศูนย์ ถนนสาย 119
- สตาร์ไลท์ปาร์ตี้แอนด์คอนเฟอเรนซ์ - อ๋อ ที่นั่น
คุณเคยไปเหรอ
โคโจ ที่นั่นมันค่อนข้าง…
- ที่ไม่ดีเลย - มันก็โทรม
ปัญหาคือจะมีคนไปงานกันเยอะ
แม้แต่คนที่ไม่เคยรู้จักเอเคียก็มา เราเลยต้องการพื้นที่ใหญ่ๆ
ตัวเลือกอื่นก็แพงทั้งนั้น เลย…
คืองี้ ถ้า… ฉันยังสัญญาอะไรไม่ได้นะ
แต่ถ้าฉันหาที่ใหม่ให้ได้ คุณจะโอเคไหม
ไม่ๆ ผมไม่อยากเป็นภาระของคุณ
ไม่ ไม่ใช่ภาระอะไรเลย คือ ขอลองก่อน
ฉัน… คิดว่ามีที่ซึ่งจัดได้ไร้ที่ติแน่ๆ
- คุณใจดีมาก เอเดรียนา - ไม่เป็นไรเลยค่ะ
โอเค งั้นผมจะไปนอนแล้ว
- ค่ะ ราตรีสวัสดิ์ - โอเค
- ราตรีสวัสดิ์ เอเดรียนา - ทางโน้นค่ะ
- โอเค - ใช่ๆ
- ราตรีสวัสดิ์ - ขอบคุณ คือว่า ได้
ราตรีสวัสดิ์ เช่นกัน
- พวก อะไรของนาย - อะไร
เดินเหงื่อโทรมทั้งตัวมาเลย เอาเสื้อหนาวงี่เง่าออก
- ฉันอยู่ได้ - แค่เห็นก็ร้อนแทนแล้ว
- เอาออกเร็ว - ฉันอยู่ได้
ดูเด็กปาฏิหาริย์สิ มันละลายแล้ว
อย่ายุ่งกับเขา สลัทสกี้
แต่มันละลายจริง ดูสิ หยดติ๋งเป็นบ่อน้ำแล้วเนี่ย
ครูวีตันฮะ ผมว่านายเด็กปาฏิหาริย์ กำลัง "กลั่นตัว" ขึ้นไปเป็นไอ
ไบรอัน พอแล้ว
เอ็ดเวิร์ด เป็นอะไรรึเปล่า
ไม่เป็นไร อย่างที่บอก ไม่เป็นไร
แต่ใส่เสื้อหนาวแล้วดูร้อนมาก วันนี้เป็นวันที่ความชื้นสูง
ทุกคน เงียบ พูดจริงนะ
เอ็ดเวิร์ด ทำไมไม่ถอดเสื้อออก
เพราะผมไม่อยากถอด
เรามีกฎการแต่งกายอยู่
บอกว่าห้ามใส่เสื้อหนาวและแจ็คเก็ตในร่ม…
ให้ตาย ครูวีตัน ยกให้เขาสักครั้งไม่ได้เหรอ
เขาชอบเสื้อหนาวตัวนั้น เขาอยากใส่
ทำไมทุกคนต้องยุ่งเรื่องของเขาด้วย
เขายังเจอเรื่องอะไรๆ มาไม่พอเหรอ
ไปตาย สลัทสกี้
ไบรอัน เชย์ ทำโทษหลังเลิกเรียน
เอ็ดเวิร์ด ขอโทษนะ แต่ต้องเอาเสื้อหนาวออกเดี๋ยวนี้
ไม่อย่างนั้นเดี๋ยวจะเป็นลม
ถอดออกก่อน
- พวก - เอ็ดเวิร์ด
เอ็ดเวิร์ด!
สวยมากใช่ไหมครับ
คุณคือ… เอวานใช่ไหม
ครับ
ฉัน… ดีดี้ค่ะ ภรรยาของชาร์ลส์
ไปคุยกันในห้องทำงานผมดีกว่า
ก็ได้
เราเจอกันมาประมาณปีกว่า ที่คฤหาสน์บนเบเวอร์ลีย์ฮิลส์
ตอนนั้นเขาเพิ่งตกงาน
และกำลังพยายามดิ้นรนหาทางทำเงินแบบใหม่
เราไปในงานทำความรู้จัก กับพวกมหาเศรษฐี…
ที่มีวงในอยู่ในวงการนำเข้า
ฟังแล้วมันดีเกินจริง
แล้วก็ไม่จริง
ผมเสียเงินไปนิดหน่อย
ชาร์ลีเสียทั้งหมดที่เหลืออยู่
เขาเสียใจมาก
คุณเป็นเจ้าหญิงของเขา เขาทนกับความคิดว่าทำให้คุณผิดหวังไม่ได้
แล้วเกิดอะไรขึ้น
ผมเองก็มีปัญหาเรื่องโรคผิดปกติในนิสัยกิน
เข้าสถานบำบัดไปช่วงหนึ่ง
เขาช่วยผม
ผมก็ช่วยเขา เราช่วยประคองกันไป
หมายความว่าไง คุณช่วยประคองกันไป
สุดท้ายมันก็กลายเป็นความสัมพันธ์ทางเพศ
ผมไม่เคยคิดเลยว่า ตัวเองจะกลายเป็นคนทำคนบ้านแตก
ฉันจะไม่ให้เครดิตคุณขนาดนั้นหรอก
สิ่งที่ทำให้บ้านเราแตกมันมากกว่าแค่คุณคนเดียว
แต่ฉันแค่ไม่เข้าใจ
ว่าผู้หญิงอย่างเธอ
มาอยู่กับฉันทำไม
บอกหน่อยว่าฉันเห็นใคร
เมื่อมองเข้าไปในดวงตาเธอ
นั่นคือเธอหรือ ที่รัก
หรือเป็นเพียงภาพหลอกใจ
หันมามองฉันหน่อย ที่รัก
ฉันกำลังดิ้นรนทำทุกอย่างให้ได้อย่างใจ
ก่อนที่มันจะพังไป
เอเดรียนา
สวัสดีค่ะ สาธุคุณ
เสียใจด้วยจริงๆ ก็อยากติดต่อไป
- แต่คิดว่าคุณ… - ไม่ๆ ไม่เป็นไรค่ะ
เป็นยังไงบ้าง
ยังไหว
เรียกได้ว่าท่านเลี้ยงผมมา
ฉันรู้
เป็นผู้หญิงพิเศษจริงๆ
ใช่
แล้วตอนนี้คุณกำลังจะสานต่อ
- ผมดีใจมากที่คุณลงเลือกตั้ง - ขอบคุณ
นึกแล้วว่า ณ จุดหนึ่งคุณจะมาเล่นการเมือง
คุณเองก็พูดไว้อย่างนั้น
แต่นึกว่าจะเล่นหลังจากนี้ในชีวิต แต่…
เราทำนายเรื่องในชีวิตไม่ได้
ไม่เคยได้
คุณดูดีนะ
เช่นกันค่ะ
คำไว้อาลัยของคุณไร้ที่ติ ผมอยากเดินไปทักหลังงาน แต่คุณก็…
ขอบคุณที่ไม่ได้มาคุยกัน
วันนั้นคนมาเสียใจด้วยเยอะเกินไป
ผมดีใจมากที่คุณโทรมา
คืองี้ ฉันมีเรื่องอยากให้ช่วย
อ๋อ ถึงได้โทรมาสินะ
- ฉันน่าจะบอกก่อนตั้งแต่ต้น - แต่ไม่ได้บอก
คุณรอจังหวะบอกตอนนี้
คุณปล่อยให้ผมตื่นเต้นที่จะได้เจอคุณทั้งวัน เจ๋งนะ
- ขอโทษค่ะ - ไม่ต้อง…
คุณจะลงสมัครรับเลือกตั้ง ดรี ไม่ต้องขอโทษใครแล้ว
ใช่ๆ คุณพูดถูก
ก็คือ
ฉันไปเข้ากลุ่มบำบัดความเศร้า ของครอบครัวคนที่เสียคนรักในเหตุเครื่องตก
มีครอบครัวหนึ่งเสียคุณแม่ไป เขาอยากจัดงานศพให้
จะมีคนมางานเยอะ เขาอยากใช้โบสถ์และห้องจัดเลี้ยง
ตลอดทั้งวันเสาร์นี้
ไม่รู้ว่าคุณพอจะหาทางช่วยได้รึเปล่า
ได้เลย 100% จะเอาอะไรให้หมด
มัน… เสาร์นี้แล้ว ไม่รู้คุณจะมีเวลาพอไหม…
วันเสาร์ มาได้เลย
ทั้งวันทั้งคืน จนถึงพิธีวันอาทิตย์ ไม่คิดเงิน
โอเคค่ะ เอริค ขอบคุณมาก
คุณน่ารักมากจริงๆ
ฉันชอบที่คุณตกแต่งใหม่นะ
- เหรอ - ค่ะ
ขอบคุณ
ใช่ ผมทาสีใหม่
- เก็บทิ้งแบบมาริเอะ คนโดะ - ทำด้วยเหรอ ดีนะ
ผมจะเดินไปส่ง
ค่ะ นี่ ขอบคุณนะ
ผมพร้อมช่วยคุณเสมอ รู้ใช่ไหม
ค่ะ รู้
ฉันไม่น่าทำแบบนั้นเลย
- อ้าว - บายค่ะ
พระเจ้า
อะไรวะเนี่ย
- หวัดดีค่ะ คุณเคอร์ทิส - อ้าว ไงจ๊ะ เชย์
- เอ็ดเวิร์ดอยู่บ้านมั้ยคะ - ไม่รู้สิ
ฉันเพิ่งกลับมาจากที่ทำงาน
- ยังไม่ได้คุยกับเขาเหรอ - ยัง มีอะไร
วันนี้ไม่ค่อยดี
เข้ามาในบ้านก่อนมั้ย
ไม่เข้าดีกว่าค่ะ
แต่หนูว่าคุณควรคุยกับเขา
เชย์ เกิดอะไรขึ้น
เขาโดดออกจากห้องเรียนสังคมของครูวีตัน
แบบ เดินออกจากประตูกลางคาบเลย
ทั้งที่ร้อนตัวร้อนใจด้วย
แถมยังไม่ตอบข้อความหนูเลย นั่นก็ไม่ปกติ
เวร
- เวร - คุณเคอร์ทิสคะ
อ่าฮะ
บอกให้เขาส่งข้อความบอกหนูหน่อยถ้าเขาโอเค
ได้จ้ะ เดี๋ยวบอกให้
โอเค ไปดีๆ นะ เชย์ เดี๋ยวฉันส่งข่าว
ขอบคุณค่ะ
ฮะ
ไง
พอจะคุยได้ไหม
วันนี้เกิดอะไรขึ้น
ผมไม่รู้
เชย์บอกว่าเธอออกจากห้องก่อนหมดคาบ
น้าไม่ได้โกรธนะ พูดจริงๆ
ถ้าโรงเรียนไม่ได้เรื่อง เดี๋ยวเราหาทางกันใหม่
น้าแค่อยากให้เธอโอเค กับสิ่งที่เราตัดสินใจทำ
ผมชอบโรงเรียนนี้ ก็แค่วันนี้มันร้อน
อ้าว หลานจ๊ะ วันนี้เป็นไข้รึเปล่า
ไม่ฮะ ไม่ได้เป็นไข้
โอเคๆ
น้าช่วยอะไรได้บ้าง
ไม่มีอะไร ผมไม่เป็นไรจริงๆ
เดี๋ยวผมจะลงไป
โอเค ได้จ้ะ
ไม่ต้องเป็นห่วงผมหรอก
ตลกดีนะ เรื่องของแม่เธอที่น้าจำได้
พวกเรื่องเล็กๆ น้อยๆ จากสมัยก่อน
มีเรื่องหนึ่งตอนน้าหกขวบมั้ง เท่ากับแม่เธอก็อายุเก้าขวบ
วันนั้นวันฮัลโลวีน น้าแต่งเป็นหมีแพนด้า…
แม่เธอเป็นนักระบำหน้าท้อง
ใส่ชุดผ้าบางๆ สวยจับใจที่สุด
เปิดพุงให้เห็น มีผ้าปิดหน้าด้วย
ไม่รู้สิ เป็นสมัยนี้อาจแต่งไม่ได้แล้ว เพราะผิดมารยาทสังคม
ไม่แน่ใจเหมือนกัน
แต่แม่เธอเต้นระบำหน้าท้องได้นิดหน่อยด้วย เพราะเป็นเขาก็ต้องทำได้
แม่เธอทำอะไรได้ทุกอย่าง
แต่น้ากลับเป็นแพนด้าโง่ๆ ตัวหนึ่ง
คุณตาถ่ายรูปเราสองคน ก่อนจะออกไปเดินทริคออร์ทรีต
ทันใดนั้น น้าก็ตัดสินใจว่าอยากได้ชุดของพี่มากๆ
อยากเป็นนักระบำหน้าท้อง แล้วก็โมโหมากที่พี่ได้เป็น
แน่ละ น้าใส่ชุดของพี่ไม่ได้ แล้วคุณยายก็บอกว่า
"เลซีย์ เงียบซะ เป็นแพนด้าไปนั่นแหละ ออกไปเอาขนมกัน"
แต่น้างอแงใหญ่เลย คุณตาต้องพาขึ้นไปข้างบน จนกว่าจะหยุดร้อง
แต่วันต่อมา น้าเดินเข้าไปในห้อง
เจนี่วางชุดนั้นไว้ให้บนเตียง
จำได้เลยว่าพับไว้เรียบร้อยสุดๆ
ผ้าสีแดงกับเหลือง มีกระดิ่งเล็กๆ ห้อยอยู่ที่เอว
กลายเป็นชุดของน้าแล้ว
แม่ยกให้น้า
น้าชอบที่พี่พับให้อย่างดีจนไม่เคยเอามาใส่
เก็บไว้แต่ในลิ้นชัก แล้วก็จะ… เอามาลูบๆ คลำๆ
ชอบสัมผัสของมัน ชอบความรู้สึกที่ได้เป็นเจ้าของ
และชอบที่พี่คิดจะยกให้
แม่ของเธอเป็นคนโคตรยอดเยี่ยมเลย เอ็ดเวิร์ด
นั่นคือความจริง นั่นคือบทเรียนของเรื่องนี้
และนั่นคือความจริง
ที่จะไม่มีวันหายไปไหน
(บอลลีวู้ดไบทส์)
หวัดดี
ทีใช่มั้ย
ดีดี้จ้ะ วันนี้เป็นไงบ้าง
- ก็โอเค - ดี
คือชาร์ลส์ สามีฉัน… รู้นะว่าเธอรู้จักเขาในนามชาร์ลี
ฉันซื้อนาฬิกาโรเล็กซ์ให้เขา ฉลองวันเกิดครบ 50 ปี
มันเป็นโรเล็กซ์รุ่นออยสเตอร์เพอร์เพช่วล
ราคา 7,000 เหรียญ อยากให้เธอรับไป
จะเก็บไว้หรือเอาไปจำนำก็ได้ ฉันไม่สน ไม่สำคัญแล้ว
อะไรนะ
ก็ ชาร์ลส์เคยช่วยเธอใช่ไหมล่ะ
ใช่ ช่วยจริง
ดีจ้ะ ฉันดีใจนะ
ถือเสียว่านี่เป็นของขวัญวันจากก็ได้
แล้วก็ ขอบรียานีไก่เล็กสักจานได้มั้ย
ไม่ได้กินอะไรมาสามวัน ตอนนี้หิวไส้กิ่วเลย
ได้สิ
ขอบใจจ้ะ
ไงจ๊ะ
ไงคะ คุณ
คิดว่าไงจ๊ะ หนู
หมุนได้มั้ย หมุนเป็นรึเปล่า
หาฉันเจอได้ยังไง
จำได้ว่านานมาแล้ว
เบรนท์บอกว่าเจอสาวคนหนึ่ง ที่รับซ่อมเปียโนในลองไอส์แลนด์ซิตี้
ผมเลยหาจากตรงนั้น
โอเค คุณกลับไปเถอะ
โอเค เดี๋ยว ผมไม่ใช่คนเลวนะ
ผมมีปัญหากับน้องชาย แต่เขาก็ติดยา
ฉันรู้ว่าเขาเคยติดยา
เขาก็พยายามเลิกแล้ว แต่คุณไม่สนใจ
เขาขโมยเงินพ่อแม่ผม
เขาผลักพ่อผมกระแทกผนังบ้าน
เขาขยี้ใจแม่ของเราครั้งแล้วครั้งเล่า
ผมต้องปกป้องพ่อแม่ จึงต้องตัดเขาออกจากสารบบ
เขาพยายามกลับไปคืนดีกับคุณ
คุณปฏิเสธเขา
ผมรู้ว่าผมทำงั้น
ถ้าผมย้อนเวลาไปเปลี่ยนอะไรได้…
ฟังนะ…
เราอยู่ในกลุ่มบำบัดเศร้าด้วยกันก็ได้ ถ้าคุณต้องการ
ฉันว่ามันอาจจะดี
แต่โปรดรู้ไว้ว่า ถ้าเราไปเข้ากลุ่มพร้อมกัน ฉันอาจจะเว้นระยะห่างจากคุณ
เพราะเห็นคุณก็เหมือนเห็นเบรนท์เวอร์ชั่นพิลึก ฉันจะสติแตกเอา
แต่ถ้าคุณอยากไป ฉันก็ว่าคุณควรไป
คนเราจำเป็นต้องทำอะไรก็ทำ
อะไร
กำลังจะเริ่มเป็นห่วงอยู่เชียว
นายโอเคมั้ย
ยอมลอกคราบเสียทีสินะ
ฮื่อ ประมาณนั้น
ใส่ไปก็ไม่พอดี
คงไม่มีวันจะพอดี
นี่เคยเป็นเสื้อของพี่ชาย
ฉันอยากให้เธอรับไป
อะไรนะ ทำไมล่ะ
เธอใส่แล้วน่าจะดูดีกว่า
หรือเอาไปคลุมหุ่นซ้อมเดอร์บี้ก็ได้
มันควรจะได้เสื้อใหม่
ยังชุ่มเหงื่อนายอยู่รึเปล่า
ไม่ คือ… น้ารีดไอน้ำให้แล้ว
รีดละเอียดเลย
แหงสินะ
ขอบใจนะ
ฉันไม่รู้แล้วว่าตัวเองเป็นใครกันแน่
เหมือนกันแหละ
คำบรรยายโดย ปัทมวรรณ บูรณมาตร์